# Anglet

Anglet (Angelu en basco, Anglet en francés) qu'ei ua vila d'Occitània, o de Bascoat (recentament), situada dens lo parçan deu Baish Ador e la província tradicionau de Labord. Qu'ei administrada peu departament deus Pirenèus Atlantics dens la region de Navèra Aquitània, ancianament d'Aquitània.
Las comunas tòcatocantas que son Baiona e Biàrritz dab las quaus forma ua conurbacion e lo parçan deu Baish Ador.
Lo gentilici qu'ei anglòi, -òia.

## Predominància lingüistica

Las duas versions de la Carte des sept provinces basques montrant la délimitation actuelle de l'euscara en dialectes, sous-dialectes et variétés (Mapa de las sèt províncias bascas qui mòstra la delimitacion actuala de l'euscarà en dialèctes, sos-dialèctes e varietats) dessenhadas en 1863 per lo prince Loís Lucian Bonaparte que plaçan Anglet hòra de l'aira bascofòna.
Lo Recueil de linguistique et de toponymie des Pyrénées (Recuelh de lingüistica e de toponimia deus Pirenèus) realizat en 1887 per Julian Sacaze que dona per Anglet ua version en gascon, compausada d'ua traduccion de dus tèxtes mitologics, puish ua lista deus microtoponimes de la comuna.
Le Recueil des idiomes de la région gasconne (Recuelh deus idiòmas de la region gascona) realizat en 1894 per lo lingüista Edouard Bourciez que dona per Anglet ua version de la parabòla deu hilh prodigue traduita en gascon.
La mapa deu Pays Basque français (País Basco francés) dessenhada en 1943 per Maurice Haulon que hè paréisher la "démarcation actuelle entre la langue basque et les dialectes romans" (demarcacion actuau enter la lenga basca e los dialèctes romanics) e qu'enclutz la comuna d'Anglet dens l'aira gasconofòna.
Anglet qu'estó un deus punts d'enquèstas de l'Atlas linguistique de la Gascogne escrit en 1957 per Joan Seguí, professor d'universitat e lingüista especialista deu gascon. De mei, l'anglòia Marthe Lamarque qu'enregistrèt ua version orau de la parabòla deu hilh prodigue en gascon en 1963.
Segon la Morfología del verbo auxiliar vasco (Morfologia deu vèrbe auxiliar basco) establida per Pedro de Yrizar en 1970, Anglet es pas situat dens l'aira bascofòna.

## Toponimia

La prononciacion qu'ei [ã'glœt]. Las fòrmas ancianas que son Angles en 1188, Anglet en 1249 e 1253, portu de angleto, en latin, en 1291, Anglet (mapas de 1630, deu sègle XVII, shens data, de 1638, de 1714 e de 1733).
Dauzat qu'explica Anglet per lo latin angulus, « tèrra en fòrma de cunh », dab lo sufixe diminutiu -ittum.
Segon J.B. Orpustan, citat per Bénédicte Boyrie-Fénié, lo nom que vien deu latin angellu(m), diminutiu de angulu(m), « terren baish, en.honçament »; la finau -et, dab un -t prononciat hòrtament, que supausa un ancian sufixe basco -eta [argument insufisent, lo sufixe gascon -et (de -ittum) que dona un resultat identic]; lo sufixe qu'ei estat suprimit [en basco] com dens autes cas; l'ensemble qu'èra angelueta, « lòc de terrens baishs », puish lo nom qu'ei estat gasconizat, totjorn segon Orpustan. La fòrma basca Angelu confirma pas l'existéncia deu sufixe -eta amei l'autor expliquèsse la manca d'aqueth sufixe.
Bénédicte Boyrie-Fénié que conclutz que l'etime es d'origina latina. La fòrma basca vienuda dirèctament du latin angellu(m) que's tròba tanben dens l'ostau danguelue, atestat en 1350 a Sent Palai (mentavut per J.B. Orpustan).

## Administracion

Lista deus maires successius :
| Periòde | Periòde | Identitat | Etiqueta | Qualitat |
| 2020 | 2026 | Claude Olive | UMP, LR | quadre territoriau, conselhèr generau deu canton d'Anglet Nòrd (2011-2015) puish departamentau de Baiona-1 (2015-), vice-president deu Conselh Departamentau (2015-), president de l'Aglomeracion Còsta Basca-Ador (març-deceme de 2016) |
| març de 2008 | 2014 | Jean Espilondo | PS | inspector deus domenis, conselhèr generau deu canton d'Anglet Nòrd (1998-2011) |
| mai de 2000 | 2008 | Robert Villenave | UDF puish MoDem | retirat d'engenhaire agronòme |
| mai de 1999 | mai de 2000 | Alain Lamassoure | UDF | conselhèr mèste a la Cort deus Comptes, deputat europèu (1999- ), president de l'Aglomeracion de Còsta Basca-Ador (1995-2001) |
| abriu de 1992 | mai de 1999 (mort en foncions) | Michel Bonnet | UDF | retirat d'engenhaire EDF, conselhèr generau deu canton d'Anglet Sud (1988-1999) |
| març de 1971 | 1992 | Victor Mendiboure | Centre Democrata puish UDF-CDS | ortalan, conselhèr generau deu canton d'Anglet (1973-1982) puish d'Anglet Sud (1982-1988) |
| 1952 | 1971 | François Lacroix | | mètge |
| 1944 | 1952 | François Dommain | radicau | |
| | 1944 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 39184, totala: 40547 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 3 016 | 3 312 | 3 223 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 4 116 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 6 627 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 16 150 | 21 190 | 25 245 | 29 821 | 33 041 | 35 263 | 37 646 | 37 934 | 39 719 39 264 |
| 2009 | 2010 |
| 37 661 39 034 | 38 032 39 432 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véder tanben

* Comunas deus Pirenèus Atlantics

### Ligams extèrnes

* Sit oficiau
* Ofici de Torisme
* Anglet en 2006, INSEE

## Nòtas

* ↑ https://web.archive.org/web/20170511182056/http://www.locongres.org/fr/applications/top-oc/topoc-recherche/
* 1 2 3 Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 255
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 18-19
* Portau de Gasconha
* Portal del País Basc